section_heading: Napoleonski ratovi
paragraph_text: Nakon uspostave Prvog Francuskog carstva, postao je jednim od originalnih osamnaest maršala Carstva. 1805. godine u potpunosti je povratio Napoleonovu naklonost, koju je izgubio tijekom konzulata. U Austerlitzu je zapovijedao lijevim krilom Grande Armée. Tijekom rata u Četvrtoj koaliciji Lannes je pokazao svoje sposobnosti, zapovijedao je svojim korpusom u pohodu kroz Tirinšku šumu, tijekom bitke kod Saalfelda (koja se danas proučava kao uzor savršene bitke na Francuskom koledžu) i Bitke kod Jene. Njegovo vodstvo prethodnice u bitci kod Friedlanda bilo je još istaknutije.